স্টিফেন হকিংসের জন্ম ১৯৪২ সালের ৮ জানুয়ারী। মজার ব্যাপার হচ্ছে সেই তারিখটা ছিলো বিজ্ঞানী গ্যালিলিও‘র ৩০০তম মৃত্যুবার্ষিকীর দিন। স্কুলে খারাপ ছাত্রের খাতায় নাম ছিলো হকিংসের। ক্লাসের মেধা তালিকায় একেবারে শেষের শুরুতে তাঁর নাম থাকতো। কিন্তু শিক্ষকরা এই মানুষটির প্রখর বুদ্ধির তারিফ করে গেছেন সব সময়। স্কুলে বিজ্ঞানের প্রতি হকিংসের গভীর আগ্রহ দেখে দাকে ‘আইনস্টাইন’ নামে ডাকা হতো। তবে ক্ষুদে আইনস্টাইন হয়েও বাড়ির ঘড়ি, রেডিও যা খুলতেন তা আর জোড়া দিতে পারতেন না হকিং।